આ બાબતની માહિતી આપતાં સ્થાનિક સિનિયર સિટિઝનોએ મિડ-ડે LOCAL સમક્ષ તેમની હૈયાવરાળ ઠાલવતાં કહ્યું હતું કે ‘સહનશીલતાની પણ હદ હોય. અમે એક-બે મહિના કે એક-બે વર્ષથી નહીં, ચાલીસ વર્ષથી રાજનેતાઓના ભરોસા પર છીએ. એક સમયે ડોલરિયા વિસ્તાર તરીકે ઓળખાતું ગારોડિયાનગર એની ડ્રેનેજ, સિવરેજ લાઇનો, રોડ અને ફુટપાથની બિસમાર હાલતને લીધે જોખમીનગર બની ગયું છે. અનેક વાર અનેક સિનિયર સિટિઝનો અહીંના રોડને લીધે હૉસ્પિટલાઇઝ થયા છે.’